Maryse Alberti
Maryse Alberti (sündinud 10. märtsil 1954 Langonis Prantsusmaal) on prantsuse päritolu Ameerika Ühendriikide sõltumatu mängu- ja dokumentaalfilmide operaator. Tuntumad Maryse Alberti operaatoritööga filmid on dokumentaalfilmid "Crumb" (1994), "When We Were Kings" (1996), "Takso põrgusse" (2007) ja mängufilmid "Poison" (1991), "Dottie Gets Spanked" (1993), "Velvet Goldmine" (1998) ja "Maadleja" (2008). Ta oli esimene naisfilmioperaator, kellest tehti ajakirja American Cinematographer kaanelugu; see ilmus 1998. aasta novembris.